Konstantin Zõrjanov

Konstantin Georgijevitš Zõrjanov (vene keeles Константин Георгиевич Зырянов; sündinud 5. oktoobril 1977 Permis) on Venemaa endine jalgpallur, poolkaitsja. 

 Klubikarjäär 

Zõrjanov oli jalgpalliklubi Permi Zvezda juunioride kooli kasvandik. Ta mängis algul ründajana, kuid hakkas hiljem poolkaitsjaks. Ta suutis mängida ka keskväljakul või vasakul äärel ründavas stiilis.

Zõrjanov esindas pikka aega Permi Amkari, mis tõusis kolmandast liigast põhiliigasse, ja Moskva Torpeedot. 2000. aastal sai ta Torpeedo ridades Venemaa meistrivõistlustel kolmanda koha. Torpeedo väljalangemisel kõrgliigast siirdus ta praegusesse klubisse Peterburi Zenit.

Kohe esimesel hooajal Zenitis tuli Zõrjanov Venemaa meistriks, mis oli klubi ajaloos esimene. Zõrjanov esines edukalt meeskonnas keskväljakul ja oli ka resultatiivne väravalööja üheksa tabamusega. Torpeedos oli tema parim tulemus seitsme löödud väravaga. Venemaa suurim spordileht Sport-Ekspress valis Zõrjanovi 2007. aasta parimaks jalgpalluriks. Tema edu Zenitis jätkus ka 2008. aastal, kui klubi võitis kevadel UEFA karika. Zõrjanov oli meeskonna koosseisus kõigis 17 mängus ja lõi värava nii valikmängus Müncheni Bayerni kui ka finaalmängus Rangersi vastu. 

 Klubid 

 Aasta Klubid  Mänge  Väravaid 1994–2000 Permi Amkar 171  48 2000–2007  Moskva Torpeedo164  9 2007–2017 Peterburi Zenit   201 30

 Karjäär rahvuskoondises 

Venemaa rahvuskoondises debüteeris Zõrjanov 27. mail 2006 mängus Hispaania vastu. Ta tõusis lõpuks põhimängijaks Guus Hiddinki juhendavas meeskonnas 2008. aasta Euroopa meistrivõistluste valikmängudes ja oli põhirivistuses seitsmes Venemaa koondise mängus viimasest kaheksast mängust. Ta valiti meeskonna koosseisu ka 2008. aasta EM-i finaalturniirile. Alagrupimängus Kreeka vastu lõi ta võiduvärava, mis sulges valitseva Euroopa meistri tee veerandfinaali.

 Väravad rahvuskoondises 

Jrk. nr  Aasta Kuupäev  Koht  Koondis   Tulemus  Mäng1.200823. maiMoskva  Kasahstan 6:0sõprusmäng2. 2008 4. juuni  Burghausen   Leedu 4:1   sõprusmäng3.200413. oktooberSalzburg Kreeka 1:02008. aasta EM alagrupimäng4.200820. augustMoskva Holland 1:1sõprusmäng5.200928. märtsMoskva Aserbaidžaan 2:02010. aasta jalgpalli maailmameistrivõistluste kvalifikatsioon6.200920. augustvaduz Liechenstein 1:02010. aasta jalgpalli maailmameistrivõistluste kvalifikatsioon7.200910. juuniHelsingi Soome 3:02010. aasta jalgpalli maailmameistrivõistluste kvalifikatsioon

 Saavutused 
Peterburi Zenit
Venemaa meister
2007, 2010, 2012
UEFA karika võitja
2008 
Venemaa superkarika võitja
2008, 2011
UEFA Superkarikas
2008

 Viited 

 Välislingid 
 Konstantin Zõrjanov Peterburi Zeniti kodulehel
 Konstantin Zõrjanov Venemaa koondise kodulehel

Kategooria:Venemaa jalgpallurid
Kategooria:Peterburi Zeniti mängijad
Kategooria:Sündinud 1977